פירוש נוסף ערך זה עוסק ברשות המבצעת של גרמניה. אם התכוונתם לקבינט המכהן, ראו הקבינט של שולץ.

**הקבינט הפדרלי** או **הממשלה** **הפדרלית** (בגרמנית: **Bundeskabinett**, או **Bundesregierung**, בקיצור: **BReg**, השם המלא בגרמנית: Die **Bundesregierung der Bundesrepublik Deutschland**, השם המלא בעברית: **הממשלה הפדרלית של הרפובליקה הפדרלית של גרמניה**) הוא הרשות המבצעת של גרמניה. הקבינט מורכב מהקנצלר (ראש הממשלה) ושרים שונים. נוהלי הקבינט מושתתים על סעיפים 62 עד 69 בחוקת גרמניה.

בניגוד לשיטת הממשל ברפובליקת ויימאר, הבונדסטאג רשאי רק לפטר את הקנצלר בהצבעת אי אמון קונסטרוקטיבית (תוך בחירת קנצלר חדש במקביל ליצירת ממשלה חדשה) ואינו יכול לפטר שרים בודדים. נהלים ומנגנונים אלו נקבעו בחוקה, הן כדי למנוע דיקטטורה מחד, והן כדי להבטיח שלא יישאר ואקום פוליטי בעקבות סילוקו של הקנצלר הקיים. זאת לאחר שבתקופת ויימאר קאנצלרים הודחו ללא הצבת אלטרנטיבה.

אם הקנצלר מפסיד בהצבעת אמון פשוטה (ללא בחירת קנצלר חדש על ידי הבונדסטאג), הוא אינו מחויב להתפטר, אלא יכול לבקש מנשיא גרמניה לפזר את הבונדסטאג ולקיים בחירות בתוך 60 יום. תרחיש זה קרה ב-1972, ב-1983 וב-2005. אופציה נוספת העומדת בפני הקנצלר היא לבקש מהנשיא להכריז על מצב חירום חוקתי המאפשר לקבינט להשתמש בהליך חקיקה פשוט יותר אשר תלוי רק בבונדסראט. תרחיש זה מעולם לא יושם. עם זאת, בשני המקרים, הנשיא אינו מחויב למלא אחר בקשת הקנצלר.

לקנצלר ולחברי הקבינט האחרים מותר להיות גם חברי הבונדסטאג, ורובם למעשה אכן מחזיקים בשני התפקידים בו-זמנית.

נכון לינואר 2022, המפלגות המרכיבות את הקבינט הן המפלגה הסוציאל-דמוקרטית, מפלגת הירוקים והמפלגה הדמוקרטית החופשית. העומד בראש קבינט זה הוא אולף שולץ מהמפלגה הסוציאל-דמוקרטית, וסגנו הוא רוברט האבק ממפלגת הירוקים.

תהליך המינוי לקבינט
-------------------

מבט אווירי על הרובע הממשלתי,   
ברלין - 2016
הקנצלר נבחר על ידי הפרלמנט הפדרלי (בונדסטאג) על פי הצעתו של נשיא גרמניה. עם זאת, הבונדסטאג רשאי להתעלם מהצעתו של הנשיא (תרחיש אשר מעולם לא קרה). במקרה זה הפרלמנט עשוי לערוך הצבעות נוספות תוך 14 יום ולנסות לבחור אדם אחר לתפקיד. במקרה ומועמד כלשהו מצליח להיבחר על ידי רוב הפרלמנט – הנשיא מחויב למנותו. אם הבונדסטאג לא מצליח בכך, תיערך הצבעה אחרונה ביום ה-15 לאחר הבחירות. אם גם בשלב זה אף מועמד לא מצליח לקבל את רוב הקולות, הנשיא רשאי למנות את המועמד שקיבל הכי הרבה קולות בהצבעה האחרונה. אופציה אחרת העומדת בפני הנשיא היא לפרק פיזור הפרלמנט והכרזה על בחירות תוך 60 יום.

לאחר הבחירות בבונדסטאג, הקנצלר הנבחר מקבל את כתב המינוי בארמון בלוו. זה הרגע שבו המתמודד המנצח נכנס לתפקידו. לאחר טקס המינוי, חוזר הקנצלר לבונדסטאג, על מנת להישבע לתפקיד. לאחר שנשבע, הקנצלר החדש חוזר לארמון בלוו על מנת להציג את מועמדיו לחברות בקבינט. הנשיא הוא זה שממנה רשמית את חברי הקבינט החדשים. לאחר מינוי השרים הם חוזרים לבונדסטאג ונשבעים את לתפקיד.

תפקוד הקבינט
------------

הקנצלר הוא ראש הקבינט. לכן כהונתו של הקבינט קשורה באופן ישיר לכהונתו של הקנצלר. כהונתו של הקבינט מסתיימת עם הצבעת אי אמון או כינון קבינט חדש. מלבד הצעת אי האמון המציבה קנצלר וקבינט חדשים, הקנצלר וחברי הקבינט נשארים בתפקידם כממלאי מקום על פי בקשת הנשיא עד לבחירת קבינט חדש.

הקנצלר רשאי בכל עת לבקש מהנשיא לפטר שר או למנות שר חדש; מינויו של הנשיא הוא פורמליות בלבד, והוא אינו רשאי לסרב לבקשת קנצלר לפיטורים או למינוי שר. הקנצלר גם מחליט על היקף תפקידיו של כל שר ויכול על פי שיקול דעתו, למנות את בשרים במשרדים השונים ואף למנות שרים ללא תיק. הקנצלר יכול גם להיות שר בעצמו בנוסף על הובלת הקבינט. למרות חירויות אלו, ישנן כמספר הוראות חוקתיות בנוגע למינוי חברי הקבינט: הקנצלר אינו יכול להיות שר הביטחון, הכלכלה והמשפטים, ועליו למנות שרים אחרים לשם כך. אם שני שרים לא מסכימים בסוגיה מסוימת, הקבינט פותר את הסכסוך ברוב קולות, או בהחלטת הקאנצלר בעצמו.

על הקנצלר למנות את אחד משרי הממשלה לסגנו, שעשוי למלא את תפקידו של הקנצלר בהיעדרו. בממשלות קואליציה סגן הקנצלר הוא בדרך כלל השר מנהיג מפלגת הקואליציה השנייה בגודלה. במקרה של מוות או נבצרות של הקאנצלר – סגנו מחליף אותו עד לבחירתו של קנצלר חדש על ידי הבונדסטאג.

הקוורום לקיום ישיבות הקבינט הוא נוכחות של לפחות מחצית משריו והקנצלר או סגנו. הקבינט מתכנס באופן קבוע ביום רביעי בבוקר.

התפקידים והמשרדים בקבינט
------------------------

* קנצלר גרמניה
* סגן הקנצלר
* הקנצלר הפדרלי (BKAmt)
* משרד הפנים, הבינוי והקהילה (BMI)
* משרד האוצר (BMF)
* משרד החוץ הפדרלי (BMF)
* משרד ההגנה (BMVg)
* משרד הכלכלה והאנרגיה (BMWi)
* משרד התחבורה והתשתיות הדיגיטליות (BMVI)
* משרד הבריאות (BMG)
* משרד החקלאות והמזון (BMEL)
* המשרד לפיתוח ושיתוף כלכלי (BMZ)
* המשרד למשפחות, האזרחים הוותיקים, הנשים והנוער (BMFSFJ)
* המשרד לאיכות הסביבה, שמירת הטבע ובטיחות גרעינית (BMU)
* משרד המשפטים והגנת הצרכן (BMJV)
* משרד העבודה והרווחה (BMAS)
* משרד החינוך והמחקר (BMBF)

קישורים חיצוניים
----------------

ויקישיתוף מדיה וקבצים בנושא **הקבינט של גרמניה** בוויקישיתוף
* 

* אתר האינטרנט הרשמי של הקבינט של גרמניה (בגרמנית)
* הקבינט של גרמניה, ברשת החברתית פייסבוק

| משרדי הממשלה הפדרלית בגרמניה |
| --- |
| 

|  |  |
| --- | --- |
| המשרד לאיכות הסביבה, שמירת הטבע ובטיחות גרעינית (BMU) • המשרד למשפחות, האזרחים הוותיקים, הנשים והנוער (BMFSFJ) • המשרד לפיתוח ושיתוף כלכלי (BMZ) • משרד האוצר (BMF) • משרד הבריאות (BMG) • משרד ההגנה (BMVg) • משרד החוץ (AA) • משרד החינוך והמחקר (BMBF) • משרד החקלאות והמזון (BMEL) • משרד הכלכלה והאנרגיה (BMWi) • משרד המשפטים והגנת הצרכן (BMJV) • משרד העבודה והרווחה (BMAS) • משרד הפנים (BMI) • משרד התחבורה והתשתיות הדיגיטליות (BMVI)

---

**משרדים לשעבר:** משרד הדואר והתקשורת הפדרלי • משרד הפנים הפדרלי • המשרד הפדרלי לענייני הבונדסראט • המשרד הפדרלי לענייני מועצת ההגנה הפדרלית • המשרד הפדרלי לעקורים, פליטים ונפגעי מלחמה • משרד האוצר הפדרלי • משרד הבינוי הפדרלי | סמל הממשל הפדרלי בגרמניה |

 |
| **פורטל גרמניה** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310001105171
* BIBSYS: 90094266
* CiNii: DA00411049
* GND: 2117038-1
* ISNI: 0000 0004 0432 3069
* LCCN: n50082948
* NKC: ko2003182813
* NLA: 36478834
* VIAF: 8343158915908250000003
* WorldCat: lccn-n50082948

 |